paragraph_text: François Gemenne, čija su specijalnost politike prilagodbe klimatskim promjenama te migracije stanovništva uzrokovane promjenama u okolišu i prirodnim katastrofama, predaje na Slobodnom sveučilištu u Bruxellesu, Sveučilištu u Versaillesu i na Fakultetu političkih znanosti u Parizu. Proveo je brojna terenska istraživanja, primjerice u New Orleansu nakon uragana Katrina, na arhipelagu Tuvalu, u Kini, Kirgistanu, na Maldivima, na Mauricijusu i u Japanu.